ভারত-ইউরোপীয় ইউনিয়ন বাণিজ্য চুক্তি, ক্ষোভ আমেরিকার

ওয়েব ডেস্ক : সম্প্রতি ইউরোপীয় ইউনিয়নের (European Union) সঙ্গে মুক্ত বাণিজ্য চুক্তি (Trade Deal) স্বাক্ষর করেছে ভারত (India)। তা নিয়ে বেশ ক্ষুব্ধ ট্রাম্প প্রশাসন। ট্রাম্প প্রশাসনের অন্যতম মার্কিন কোষাগার সচিব স্কট বেসান্ত (Scott Bessent) এই চুক্তি নিয়ে মুখ খুলেছেন। তিনি বলেন, এই চুক্তির মাধ্যমে কি হুমকি দেওয়া হচ্ছে আমেরিকাকে?

বুধবার মার্কিন কোষাগার সচিব (Scott Bessent) বলেন “ইউরোপ এবং ভারত এই বিশাল বাণিজ্য চুক্তিতে স্বাক্ষর করছে—এটি কি আমেরিকার জন্য হুমকি? আবারও বলছি, তাদের নিজেদের জন্য যা ভালো সেটাই করা উচিত।” তিনি আরও বলে, “তবে আমি ইউরোপীয়দের প্রতি খুবই হতাশ, কারণ তারা ইউক্রেন-রাশিয়া যুদ্ধের একদম সম্মুখ সারিতে রয়েছে।”

আরও খবর : আমেরিকার এই শহরে চাকরি করতে পারবেন না ভারতীয়রা!

তিনি আরও বলেছেন, ভারত রাশিয়া থেকে তেল কিনছে। আবার ভারত থেকে সেই তেল কিনছে ইউরোপের দেশগুলি। তিনি অভিযোগ করে বলেছেন, ইউক্রেন তথা ইউরোপের বিরুদ্ধে যুদ্ধে আর্থিক মদত করছে ইউরোপ নিজেই, যা পরিকল্পনা করা যায় না। ফলে কূটনৈতিক মহলের মতে, ভারত-ইউরোপ মুক্তি বাণিজ্য চুক্তির ফলে বেশ অস্বস্তিতে পড়েছে খোদ আমেরিকায়। ফলে ওয়াকিবহাল মনে করছে, ট্রাম্পের শুল্কের কড়া জবাব দিয়েছে নয়াদিল্লি। আর অন্যদিকে গ্রিনল্যান্ড নিয়ে ওয়াশিংটনের আগ্রাসনের জবাব দিয়েছে ইউরোপও। তবে এ নিয়ে এখনও মুখ খোলেননি মার্কিন প্রেসিডেন্ট ডোনাল্ড ট্রাম্প (Donald Trump)।

প্রসঙ্গত, ইউরোপীয় ইউনিয়নের (European Union) সঙ্গে এই বাণিজ্য চুক্তিকে ‘মাদার অফ অল ডিলস’ বলে উল্লেখ করেছিলেন প্রধানমন্ত্রী নরেন্দ্র মোদি। ভারত ও ইউরোপের নাগরিকদের জন্য এই চুক্তি বড় সুযোগ তৈরি করবে বলেও জানিয়েছিলেন তিনি। মূলত, ইউরোপীয় ইউনিয়ন হল ভারতের অন্যতম বাণিজ্য সহযোগী। ২০২৩-২৪ সালে ১৩৫ বিলিয়ন ডলারের বাণিজ্য হয়েছে দুই দেশের মধ্যে। নতুন চুক্তিতে ভারত ও ইউরোপের দেশগুলির মধ্যে মার্কিন নির্ভরতা কমবে বলেই মনে করছেন বিশেষজ্ঞরা।